recursal/SuperWikiNEXT-32B huggingface dataset:
**Attila Zsivoczky** ([ˈɒtːilɒ ˈʒivoːʦki], s. 29. huhtikuuta 1977 Budapest) on unkarilainen kymmenottelija.

Zsivoczky oli nuoruudessaan erikoistunut korkeushyppyyn, jossa hän saavutti 1994 Lissabonin nuorten MM-kisoissa neljännen tilan hypättyään 220. Seuraavana vuonna hän voitti Unkarin nuorten mestaruuden kymmenottelussa ja 1996 hän voitti lajissa Sydneyssä nuorten maailmanmestaruuden tuloksella 7582. Seuraavana vuonna hän oli alle 23-vuotiaiden EM-kisoissa kymmenottelun neljäs ja 1998 Budapestin EM-kisoissa kuudestoista. 1999 hän voitti alle 23-vuotiaiden EM-kultaa, sijoittui Euroopan cupissa viidenneksi ja Sevillan MM-kisoissa kymmenenneksi tuloksella 8019. Zsivoczky oli neljäs 2000 sisäratojen EM-kisojen seitsenottelussa ja kahdeksas Sydneyn olympialaisissa tuloksella 8277.

Zsivoczky otteli Edmontonin MM-kisoissa 2001 neljänneksi tuloksella 8371. Hän oli viides 2002 sisäratojen EM-kisojen seitsenottelussa ja keskeytti Pariisin MM-kisoissa 2003. Ateenan olympialaisissa 2004 hän sijoittui kuudenneksi oteltuaan 8287 pistettä. Zsivoczky oli sisäratojen EM-kisoissa 2005 seitsenottelun viides. Helsingin MM-kisoissa 2005 hän voitti uransa ensimmäisen aikuisten arvokisamitalin sijoittumalla kolmanneksi tuloksella 8385. Hänet valittiin samana vuonna Unkarin vuoden yleisurheilijaksi. Göteborgin EM-kisoissa 2006 hän voitti hopeaa. Osakan MM-kisoissa 2007 hän oli kahdestoista ja Pekingin olympialaisissa 2008 hän keskeytti.

Myös Zsivoczkyn vanhemmat olivat yleisurheilijoita: hänen isänsä on moukarinheiton olympiavoittaja Gyula Zsivótzky ja äitinsä korkeushyppääjä Magdolna Komka.

Ennätykset
----------

* 100 metrin juoksu: 10,90 (2005)
* 400 metrin juoksu: 47,93 (2000)
* 1 500 metrin juoksu: 4.20,94 (1999)
* 110 metrin aitajuoksu: 14,54 (2006)
* Korkeushyppy: 222 (1994)
* Seiväshyppy: 490 (1998)
* Pituushyppy: 731 (1999)
* Kuulantyöntö: 15,96 (2005)
* Kiekonheitto: 49,58 (2005)
* Keihäänheitto: 66,79 (2006)
* Kymmenottelu: 8554 (2000)

Lähteet
-------

* Attila Zsivoczky Kansainvälinen yleisurheiluliitto.  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Siobhán Donaghy.
**Siobhán Donaghy** (s. 14. kesäkuuta 1984 Lontoo) on brittiläinen laulaja-lauluntekijä. Syyskuuhun 2001 asti hän oli Sugababes- popyhtyeen jäsen, jonka jälkeen hänet korvattiin uudella jäsenellä Heidi Rangella. Lähdettyään Sugababesista Donaghy on julkaissut kolme singleä ja albumin. Hän asuu Middlesexissä perheensä ja sisarustensa kanssa.

Lähtö Sugababesista
-------------------

Donaghy oli ennen lähtöään muiden Sugababes-yhtyeen jäsenien, Mutya Buenan ja Keisha Buchananin kanssa kiertänyt yli vuoden promootio- ja konserttikiertueella maailmalla, ja kiertueen aikana hänestä tuli yhä tyytymättömämpi asemaansa yhtyeessä. Siobhán Donaghysta tuntui, että hänen yhtyetoverinsa ja managerinsa ohjasivat häntä suuntaan, johon hän ei halunnut urallaan mennä. Donaghy ei myöskään tullut toimeen Keisha Buchananin kanssa ja masentui. Donaghy on kuitenkin kiistänyt huhut, joiden mukaan hän olisi kesken promootiokiertueen Japanin-osuuden poistunut haastattelusta naistenhuoneeseen ja lähtenytkin mitään sanomatta takaisin Englantiin. Donaghy on yhä Mutya Buenan ystävä.

*Revolution in Me*
------------------

Maaliskuussa 2003 Siobhán Donaghy julkaisi ensimmäisen singlensä soolourallaan. *Nothing But Song* ja *Overrated*-singlet jäivät kuitenkin melko vähälle huomiolle, kuten myös Donaghyn sooloalbumi *Revolution in Me*, jonka paras listasijoitus oli Britanniassa #117. Heikon menestyksen syytettiin johtuneen vähäisestä markkinoinnista

Donaghy julkaisi singlensä *Nothing But Song* nimellä "Shanghai Nobody", koska ei halunnut tulla muistetuksi ainoastaan "tyttönä joka jätti Sugababesin".

Tulevaisuus
-----------

Tammikuun alussa 2007 Donaghy julkaisi uuden singlensä *Don't Give Up*. Single on esimakua hänen toiselta studioalbumiltaan *Ghosts*, joka julkaistiin 5. helmikuuta 2007.
Ghost-albumin julkaisua on siirretty loppukesään.*selvennä*

Diskografia
-----------

### Albumit

* *One Touch* (2000 - Sugababesin ensimmäinen albumi - UK #26)
* *Revolution in Me* (2003 - UK #117)
* *Ghosts* (2007 - UK #?)

### Singlet

* *Overload* (2000 - Sugababesin ensimmäinen single - UK #6)
* *New Year* (2000 - Sugababesin toinen single - UK #12)
* *Run for Cover* (2001 - Sugababesin kolmas single - UK #13)
* *Soul Sound* (2001 - Sugababesin neljäs single - UK #30)
* *Nothing But Song* (2003 - vain vinyylinä)
* *Overrated* (2003 - UK #19)
* *Twist of Fate* (2003 - UK #52)
* *Ghosts* (2006 - vain vinyylinä)
* *Don't Give Up* (2007 - julkaistiin tammikuussa)
* *So You Say* (2007 UK #76)

Aiheesta muualla
----------------

* Viralliset internetsivut (Arkistoitu – Internet Archive)
* Siobhán Donaghy Myspacessa (englanniksi)
* Siobhán Donaghy Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa

 |
|  |
| Taiteenala | 
* MusicBrainz

 |
|  |
| Henkilöt | 
* Yle

 |
|  |
| Muut | 
* Europeana

 |

 |
**CSB-System AG** on alun perin saksalainen, nykyään kansainvälinen IT-yritys, joka on erikoistunut mm. elintarviketeollisuuden ERP-ratkaisuihin. Yrityksen on perustanut vuonna 1977 Peter Schimitzek, joka toimii tällä hetkellä johtokunnan puheenjohtajana. CSB-System on viimeisen viidentoista vuoden aikana kasvanut voimakkaasti ja toimii tällä hetkellä 31 maassa. Yrityksellä on noin 450 työntekijää ympäri Eurooppaa sekä USA:ssa, Kanadassa, Kiinassa, muualla Aasiassa, Lähi-idässä ja Afrikassa. 

Nimi CSB-System tulee yrityksen kolmesta eri toimialueesta: Computer, Software ja Business Consulting. CSB-System pyrkiikin olemaan elintarviketeollisuuden kokonaisvaltainen järjestelmätoimittaja ja tarjoaa asiakkailleen laiteratkaisuja (teollisuus-PC:t), ohjelmistoja (mm. toiminnanohjaus, tuotannonsuunnittelu ja -ohjaus, tiedonkeruun ratkaisut, CIM, HR, kirjanpito, yrityskommunikaatio, Business Intelligence) ja konsultointipalveluita.

CSB-System – järjestelmä
------------------------

  

CSB-System -järjestelmä on modulaarisesti rakennettu ja sen perusperiaate on integroida yrityksen kaikki osa-alueet toisiinsa. Lisäksi jokaiselle asiakasalalle on olemassa omat erikoismoduulinsa. CSB-Systemin pääasialliset käyttäjäryhmät ovat:

* elintarviketeollisuus
* väri- ja kemianteollisuus
* lääke- ja kosmetiikkateollisuus
* kaupankäynti ja logistiikka
* palvelusektori

Lisää aiheesta
--------------

  

* Schimitzek, Peter: The Efficient Enterprise: Increased Corporate Success with Industry-Specific Information Technology and Knowledge Management, 1. painos, St. Lucie Press 2004. ISBN 1574443372.

* Leipuri, Leipomo- ja konditoria-alan ammattilehti, 3/2007

* Leipuri, Leipomo- ja konditoria-alan ammattilehti, 7/2006

* Lihalehti, 1–2/2007

* Kehittyvä Elintarvike 2/2007

Aiheesta muualla
----------------

* CSB-Systemin kotisivu
* Computerwoche – CSB-System erweitert ERP-Lösung um Prozess-Designer
* Computerwoche – CSB-System setzt sich für die Zusammenarbeit mit Hochschulen ein
* Computerwoche – US-Regierung entscheidet sich für ERP-Lösung von CSB-System
Greyson Chance
**Greyson Michael Chance** (s. 16. elokuuta 1997) on yhdysvaltalainen laulaja, pianisti ja sanoittaja. Hän tuli tunnetuksi ￼￼The Ellen DeGeneres Show'sta, jossa hän esiintyi kolmesti. Videota hänen huhtikuussa 2010 esittämästään versiosta Lady Gagan "Paparazzista" on katsottu YouTubessa jo yli 50 miljoonaa kertaa.

Elämäkerta
----------

Greyson Chance syntyi vuonna 1997 Wichitassa, Texasissa ja asuu nykyään Edmondissa, Oklahomassa. Hänen perheeseensä kuuluvat vanhemmat Scott ja Lisa Chance, isosisko Alexa ja isoveli Tanner. 
Chance alkoi soittaa pianoa 8-vuotiaana ja on käynyt pianotunneilla, muttei ole koskaan käynyt laulutunneilla. Chancen inspiraationa ja idolina on Lady Gaga. Hän on lisännyt YouTubeen videoita, joissa hän laulaa. Hän on sanoittanut itse muutamia kappaleita: "Broken Hearts" kertoo Chancen omista kokemuksista ja "Stars" eräästä pariskunnasta. Laulun pariskunnasta vaimolla on syöpä ja hän pyytää tähdiltä apua ongelmiinsa. Chancen tuorein single on "Sunshine and City Lights". Häntä on verrattu usein julkisuudessa teinisensaatio Justin Bieberiin.

Löytäminen
----------

Vuonna 2010 Ellen DeGeneres näki videon, jossa Chance laulaa Lady Gagan "Paparazzi" -kappaleen. Hän kutsui Chancen Kaliforniaan ohjelmaansa esiintymään. Ellen DeGeneres Show’ssa tämä sai yllättävän onnittelupuhelun Lady Gagalta. Chancen debyyttisingle oli nimeltään "Waiting Outside the Lines". Hän esitti sen livenä *Ellen DeGeneres Show'*ssa. Chance on vieraillut show’ssa kolme kertaa.

Albumit
-------

* Hold On 'til the Night (2011)
* Potraits (2019)

Lähteet
-------

* "Little Lord Gaga: Greyson Michael Chance's "Paparazzi" Is A Web Sensation", Yahoo! Music. May 11, 2010.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Matthew Kiichi Heafy** (s. 26. tammikuuta 1986 Iwakuni, Japani) on yhdysvaltalainen muusikko, joka tunnetaan parhaiten metalcore-yhtye Triviumin laulajana ja toisena kitaristina. Heafy tunnetaan myös Capharnaumin laulajana.

Heafy on äidin puolelta japanilainen ja isän puolelta amerikkalainen. Heafy asui vuoden Iwakunissa, Japanissa, kunnes perhe muutti Floridaan, Yhdysvaltoihin. Heafy aloitti kitaran soittamisen 12-vuotiaana. Innoittajikseen Heafy on maininnut esim. Metallican, Iron Maidenin, Black Sabbathin, Panteran, Slayerin, Megadethin ja Judas Priestin. Dimebag Darrellin vaimo Rita Haney on lahjoittanut Heafylle ja Triviumin toiselle kitaristille Corey Beaulieulle miehensä kitaroita. Sitä ennen Heafy käytti Gibson Les Paul Custom -kitaraa.

Heafy on tehnyt Triviumin kanssa kymmenen studioalbumia ja on yhtyeen ainoa alkuperäinen jäsen. Capharnaumin kanssa Heafy on levyttänyt yhden studioalbumin. Heafy myös esiintyy cameoroolissa A Day to Rememberin musiikkivideossa "All I Want" ja Machine Headin musiikkivideossa "Aesthetics of Hate".

Matt Heafy esiintymässä.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Claire Guyot** (s. 28. kesäkuuta 1966) on ranskalainen näyttelijä ja laulaja, joka tunnetaan Ranskassa useista dubbauksistaan ja erityisesti dubattuaan Teri Hatcherin ja Sarah Michelle Gellarin rooleja. Hän toimii myös dubbauksissa ääniohjaajana.

Guyot opiskeli näyttelemistä kolme vuotta ja aloitti näyttelemisen teatterissa ollen samalla apulaiseditoijana elokuvissa *La Lectrice* ja *La Reine blanche* vuosina 1988 ja 1991.

Sittemmin Guyot siirtyi dubbauksen pariin ja on vuodesta 1990 dubannut useita televisiosarjoja ja elokuvia ranskaksi. Erityisesti hänet tunnetaan Winona Ryderin dubbaamisesta elokuvissa *Saksikäsi Edward* ja *Dracula*. Guyot on dubannut Teri Hatcheria televisiosarjoissa *Teräsmieheni* ja *Täydelliset naiset*. Lisäksi Sarah Michelle Gellaria elokuvissa ja televisiosarjoissa, kuten *Buffy, vampyyrintappaja*, *Scooby-Doo ja salaperäinen saari*, *Scream 2* sekä *Scooby-Doo 2: Monsterit vapaalla*. Guyot on myös dubannut animaatiosarjoja ja teki ensimmäisen alkuperäisroolinsa *Spies-tytöissä* vuonna 2002.

Guyot aloitti laulajan uransa vuonna 2000 ja julkaisi ensimmäisen albuminsa vuonna 2006.

Hän on naimisissa näyttelijä Serge Faliun kanssa ja heillä on kaksi lasta.

Aiheesta muualla
----------------

* Claire Guyot Internet Movie Databasessa. (englanniksi)
* RS Doublage (Arkistoitu – Internet Archive)
* Doublagissimo

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Hans von Hösslin** (20. syyskuuta 1880 – 31. joulukuuta 1947) oli Saksan armeijan kenraaliluutnantti toisen maailmansodan aikana. Hän oli syntynyt Erbachissa Odenwaldin alueella. Hän liittyi Saksan armeijaan jo varhain, ja hänet ylennettiin vänrikiksi 1899.
Hän palveli junkkerina 3. baijerilaisessa jalkaväkirykmentissä, sekä pataljoonan adjutanttina vuoteen 1912 saakka, jolloin hän meni Baijerin sotakouluun. Ensimmäisen maailmansodan aikana hän työskenteli esikuntaupseerina mm. 5. ja 6. Baijerin reserviläisjalkaväkirykmentissä, ja sodan lopussa 3. rykmentin pataljoonankomentajana. Sodan jälkeen hän jatkoi uraansa esikuntaupseerina, kunnes erosi palveluksesta vuonna 1932. Natsien tultua valtaan Itävallassa hän työskenteli Salzburgissa sotilashallinnon tehtävissä, ja toisen maailmansodan alettua hänestä tuli 188. divisioonan komentaja. Hän komensi 188. vuoristodivisioonaa ja otti osaa taisteluun Jugoslaviassa partisaaneja vastaan. Hänet palkittiin ritariristillä kampanjastaan. Sodan lopussa hänet vangittiin Jugoslaviassa. Monien muiden saksalaisupseerien tapaan hänet tuomittiin kuolemaan sotarikoksista ja hirtettiin Ljubljanassa 31. joulukuuta 1947.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**Martti Romppanen** (myös virheellisesti nimellä *Martti Romppainen*, 2. heinäkuuta 1927 Kuhmo – 12. kesäkuuta 1975 Helsinki) oli suomalainen näyttelijä. Romppanen opiskeli Teatterikoulussa Helsingissä vuosina 1947–1950. Samalla kurssilla olivat myös mm. Mikko Niskanen, Jussi Jurkka, Pia Hattara, Ahti Haljala, Rauni Mollberg, Veikko Sinisalo, Tiina Rinne ja Leo Jokela. Romppanen aloitti uransa Kotkan kaupunginteatterissa 1950–52, elämäntyö Suomen Kansallisteatterissa Helsingissä vuodesta 1952 aina 1960-luvun lopulle. Huonetoverinaan Kansallisessa hänellä oli mm. Ekke Hämäläinen.

Romppanen näytteli Kansallisteatterissa vuosien varrella mm. Laertesin osan Hamletissa, Richardin osan Oi nuoruudessa, Tyykon osan Karkureissa, Laurin ja Juhanin osat Seitsemässä veljeksessä, Hippolytoksen osan Phaidrassa, Tybaltin osan Romeossa ja Juliassa, Jerryn osan Zoo Storyssä sekä Teemun osan Nummisuutareissa. Suomalaisen teatteritaiteen huippuihin nousivat näistä hänen tulkintansa Kiven näytelmissä ja Shakespearen klassikoissa. Hänen mieliohjaajiansa olivat mm. Wilho Ilmari ja Ralf Långbacka.
Teatterivalokuvauksen klassikoihin kuuluu yhteinen roolikuva Eeva-Kaarina Volasen kanssa August Strindbergin Uninäytelmästä.

Romppanen oli myös tunnettu elokuvarooleistaan. Kaiken kaikkiaan Romppanen esiintyi 25 elokuvassa. Romppanen tunnetaan kenties parhaiten elokuvista Tuntematon sotilas, jossa Romppanen esitti *sotamies Sihvosta*, sekä Skandaali tyttökoulussa. Martti Romppanen oli usein kuultu lausuja (mm. Arvo Turtiaisen runot) radiossa. Romppanen kuoli vain 47-vuotiaana pitkän sairauden murtamana. Romppanen on haudattu Kansallisteatterin näyttelijöiden yhteishautaan Hietaniemen hautausmaalle Helsinkiin.

Näyttelijä oli kolmesti naimisissa ja hänellä on kolme lasta. Ensimmäinen puoliso oli kollega, näyttelijä Aino Lehtimäki.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |



1. ↑  Martti Romppanen -1975 *Hautahaku*.  Arkistoitu 8.3.2023. Viitattu 4.6.2023.
Muhsin Al-Ramli (محسن الرملي).
**Muhsin Al-Ramli** (s. 1967) on irakilaissyntyinen kirjailija, runoilija, kääntäjä ja filosofian tohtori. Hän on julkaissut novelleja, romaaneja, runoja ja näytelmiä arabiaksi, espanjaksi ja englanniksi. Al-Ramli on asunut Espanjassa vuodesta 1995 ja suorittanut tohtorin tutkinnon filosofiassa, kirjallisuudessa ja espanjalaisessa filologiassa Madridin yliopistossa 2003. Väitöskirjan aiheena oli "Islamilaisen kulttuurin jäljet Don Quijotessa". Hän on kääntänyt useita espanjalaisia klassikoita arabiaksi. Hän työskentelee *Alwah*-kulttuurijulkaisun parissa sekä opettajana Saint Louisin yliopistossa Madridissa.

Lähteet
-------

* 
* 
* http://books.google.es/

Aiheesta muualla
----------------

* 
* Biography in the magazine of the 19th International Poetry Festival of Medellin
* Documentary in the Spanish Channel TVE, about: The Iraqi writer Muhsin Al-Ramli.
* Al-Ramli: "I Am Iraq" / By Constanza Vieira / IPS
* Poem by Muhsin Al-Ramli / review (BLACK RENAISSANCE NOIRE), Vol7 Nº2, 2007 New York
* Review / Scattered Crumbs / Family Matters / by Harold Braswell
* from Scattered Crumbs by Muhsin Al-Ramli
* 

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Saksa
* Israel
* Yhdysvallat
* Alankomaat

 |
|  |
| Muut | 
* Europeana
* IdRef

 |

 |
**Sigismund Wilhelm Lorenz von Schlichting** (3. lokakuuta 1829 Berliini – 22. lokakuuta 1909 Herischdorf, Ala-Sleesia), oli saksalainen upseeri ja sotateoreetikko.

Schlichtingistä tuli upseeri jalkaväessä 1848, kenraalimajuri 1880, kenraaliluutnantti 1884 ja jalkaväenkenraali 1889. Hän erosi virastaan 1895.

Schlichting osallistui esikuntaupseerina Saksan sotaan Itävaltaa vastaan 1866 ja myös saksalais–ranskalaiseen sotaan 1870–1871. Hän kirjoitti paljon sota-aiheisia teoksia ja vaikutti Saksan armeijan ohjesääntöön.

Teokset
-------

* *Taktische und strategische Grundsätze der Gegenwart* (3 osaa, 1897-99)
* *Moltke und Benedek* (1900)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Puola

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
**Lyyli Sigrid Luotonen**, o.s. **Koskinen**, kirjailijanimi **Vappu Väre** (5. syyskuuta 1901, Urjala – 20. lokakuuta 1964, Helsinki) oli suomalainen kirjailija. Hän käytti myös nimimerkkiä *Lyyli Hyrske*.

Luotosen vanhemmat olivat suutari Johan Viktor Koskinen ja Ida Josefina Weckman. Hän oli alkujaan lähtöisin Urjalasta, jossa eli nuoruutensa vuoteen 1921 saakka ja naimisiin mentyään (puoliso Arvo Luotonen; kirjailija Jalmari Jyränkö) muutti sieltä ensin Tampereelle, v. 1931 Turkuun ja myöhemmin 1936 Helsinkiin.

Luotonen oli lähes koko ammatillisen uransa ajan toimittajana ja avustajana useissa eri aikakauslehdissä, mm. Suomen Kuvalehdessä 1930-luvulta lähtien. Hän oli kuitenkin jo vuodesta 1924 lähtien julkaissut artikkeleita ja novelleja eri julkaisuissa useilla eri nimimerkeillä (mm. Lyyli Hyrske, Aulikki Reima, Sirkka, Vappu, Malviina ja Petra). 

Hän oli naimisissa kirjailija Jalmari Jyrängön (oikea nimi Arvo Luotonen) kanssa.

Teoksia
-------

* *Muukalainen*, romaani. 1923 (nimellä Lyyli Luotonen)
* *Korkein lahja*, romaani. WSOY 1926 (nimellä Lyyli Luotonen)
* *Vaalea Margareta*, nuorten romaani. Gummerus 1934
* *Pilviä ja päivänpaistetta*, romaani. 1936 (nimellä Lyyli Hyrske)
* *Kivelän nuori isäntä*, romaani. 1937 (nimellä Lyyli Hyrske)
* *Iris, Johni ja sattuma: kesäinen tarina*, romaani. Gummerus 1938
* *Pirkko etsii perhettä*, romaani. WSOY 1940
* *Että pitikin sattua*, romaani. WSOY 1948
* *Kala-Mikon onni*, radiokuunnelma. 1952
* *Rippiaita*, radiokuunnelma. 1955

Lähteet
-------

* Suomen kirjailijat tietokanta (Arkistoitu – Internet Archive)
* Hannu Rintakoski: Linnan edeltäjäkin kirjoitti urjalalaisista torppareista, Turun Sanomat 7.1.2005
* Pirkanmaalaista kaunokirjallisuutta - Vappu Väre
* T.Luotonen (kirjailijan jäämistön haltija)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2

 |
|  |
| Kansalliset | 
* Suomi (KANTO)

 |

 |
**Luigi "Lou" Macari** (s. 7. kesäkuuta 1949 Edinburgh) on skotlantilainen jalkapallovalmentaja ja entinen keskikenttäpelaaja.
Macari työskentelee nykyisin TV:ssä ja omistaa manchesteriläisen take away -ravintolan.

Peliura
-------

Macari aloitti peliuransa Celticissä 1966 josta siirtyi 1973 Manchester Unitediin. Macari pelasi Manchesterissä aina vuoteen 1984 saakka esiintyen 404 ottelussa tehden 97 maalia. Skotlannin jalkapallomaajoukkueessa Macari pelasi 24 ottelua vuosina 1972–1978.

### Seurat pelaajana

* Skotlanti 1966–1973 Celtic FC
* Englanti 1973–1984 Manchester United FC

### Meriitit pelaajana

* Skotlannin mestaruus (2): 1970, 1971
* Skotlannin Cupin voitto (2): 1971, 1972
* Skotlannin Liigacupin voitto (1): 1970
* FA Cupin voitto (1): 1977
* FA Community Shieldin voitto (2): 1977 (jaettu), 1983

Ura valmentajana
----------------

Peliuransa jälkeen Macari siirtyi valmentajaksi. Hän aloitti 1984 Swindon Townin päävalmentajana. Macarin johdolla Swindon voitti nelosdivisioonan 1986 ja kolmosdivisioonan pudotuspelit 1987 ja nousi kakkosdivisioonaan.
Macari lähti Swindonista West Hamiin 1990 ja sieltä 1991 Birmingham Cityyn kautta Stoke Cityyn. Macari voitti kakkosdivisioonan Stokessa 1993 jonka jälkeen hän siirtyi Skotlantiin Celticin päävalmentajaksi. Pesti glasgowlaisseurassa jäi lyhyeksi ja 1994 Macari palasi Stoken päävalmentajaksi. Hän lähti seurasta 1997 ja kolmen vuoden tauon jälkeen palasi 2000 valmentajaksi Huddersfield Towniin.
Vuonna 2002 Macari jätti Huddersfieldin.

### Seurat valmentajana

* Englanti 1984–1989 Swindon Town FC
* Englanti 1989–1991 West Ham United FC
* Englanti 1991 Birmingham City FC
* Englanti 1991–1993 Stoke City FC
* Skotlanti 1993–1994 Celtic FC
* Englanti 1994–1997 Stoke City FC
* Englanti 2000–2002 Huddersfield Town FC

|  |  |  |
| --- | --- | --- |
| Edeltäjä:**John Lyall** | **West Hamin päävalmentaja**1989–1991 | Seuraaja:**Billy Bonds** |

|  |  |  |
| --- | --- | --- |
| Edeltäjä:**Dave Mackay** | **Birmingham Cityn päävalmentaja**1991 | Seuraaja:**Terry Cooper** |

|  |  |  |
| --- | --- | --- |
| Edeltäjä:**Liam Brady** | **Glasgow Celticin päävalmentaja**1993–1994 | Seuraaja:**Tommy Burns** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Vuoden 1987 VFR750F
**Honda VFR750F RC24** tai **Honda VFR 750 F RC24** on Hondan vuosina 1986–1989 valmistama moottoripyörämalli, jossa on nelisylinterinen, nelitahtinen V-moottori. RC24 on ensimmäinen VFR750F-malli, jonka korvasi vuonna 1990 esitelty RC36-malli. Vuonna 1986 uuden VFR750F:n hinta oli 50 350mk.

Alkuperäinen VFR750F esiteltiin vuonna 1986 Hondan VF-sarjan seuraajaksi. Uudessa VFR750F:ssä oli uusi moottori tehtaan Endurance- ja USA:n Superbike-kilpailuissa käytetyistä moottoripyöristä lähes sellaisenaan. Verrattuna vanhempaan VF750F-malliin VFR750F:ssä oli lähes 12 kilowattia enemmän tehoa, 18 kg vähemmän painoa sekä matalampi painopiste.

RC24-mallia on kahta eri versiota, vuosina 1986 ja 1987 valmistettu VFR750FG/H ja vuosina 1988 ja 1989 valmistettu VFR750FJ/K. Uudempaan malliin muutettiin rengaskokojen lisäksi paksumpi etuhaarukka, väritys. Uusi malli sai lisäksi luotettavamman sytytysjärjestelmän.

Moottori
--------

VFR750F-mallissa on käytetty 748-kuutioista (poraus ja isku 70,0x48,6 mm), 16 venttiilistä, nestejäähdytettyä 90° V4 DOHC-moottoria, jossa on transistoroitu sytytysjärjestelmä. Moottorissa on rattailla toteutettu nokka-akselien voimansiirto. Siinä on neljällä Keihin VD34 kaasuttimella toteutettu polttoaineen syöttö. Voimansiirtona on 6-vaihteinen vaihteisto ja hydraulikäyttöinen märkä monilevykytkin. Toisioveto on toteutettu ketjulla.

Alusta
------

VFR750F:ssä on alumiininen palkkirunko, jossa on irrotettava takaosa. Moottori toimii kantavana osana. Etujarruna on kaksi hydraulisesti toimivaa levyjarrua ja TRAC-järjestemä, joka Hondan mukaan hillitsee etupään nyökkäämista jarrutuksissa. Takajarruna yksi hydraulisesti toimiva levyjarru. Etujousituksessa käytetään 140 mm joustavaa teleskooppia. Takajousen liikkumavara on 105 mm.

Teknisiä tietoja
----------------

Tekniset tiedot ovat vuoden 1986 (VFR750FG/H) mallista.

* Huipputeho - 77,4 kW / 10500 rpm (106 hv)
* Vääntömomentti - 76,8 Nm / 8500 rpm
* Kuivapaino - 198 kg
* Märkäpaino - 230 kg
* Kiihtyvyys - 0-100 m - 4,674 s - 121,21 km/h
* Kiihtyvyys - 0-400 m - 11,408 s - 185,57 km/h
* Keskikulutus - 5,90 l/100 km
* Polttoainesäiliö - 20,0 l
* Pituus - 2175 mm
* Leveys - 730 mm
* Korkeus - 1170 mm
* Istuinkorkeus - 780 mm
* Akseliväli - 1480 mm
* Eturengas - 110/90 x 16 (vm. 1988-1989 - 110/80 x 17)
* Takarengas - 130/80 x 18 (vm. 1988-1989 - 140/80 x 17)

Lähteet
-------

* 1986 Honda VFR 750 F specifications and pictures *bikez.com*.  (englanniksi)

* 1989 Honda VFR 750 F specifications and pictures *bikez.com*.  (englanniksi)

* Honda VFR 750F.  *Tekniikan Maailma*, 1986, nro 10.

* 750-kuutioiset.  *Tekniikan Maailma*, 1987, nro 7.
Ahmad Shamlou
**Ahmad Shamlou** (12. joulukuuta 1925 – 24. heinäkuuta 2000) oli iranilainen runoilija. Tiedottaessaan Shamloun kuolemasta Teheranin radio totesi "Iranin menettäneen suurimman runoilijansa".

Shamlou julkaisi esikoisteoksensa vuonna 1947. Hänen tekstinsä ottivat kantaa maailman epäoikeudenmukaisuuteen ja niissä näkyi vaikutteita Federico García Lorcalta ja Louis Aragonilta. Hän otti osaa šaahin vastaiseen taisteluun ja joutui maanpakoon vuonna 1970. Vallan vaihduttua Iranissa hän palasi kotimaahansa mutta pettyi papiston haluun tukahduttaa maallistunut älymystö. Hänen runojensa tärkeimmäksi aiheeksi tuli ikuinen lempi, jota hän kohdisti useasti vaimoonsa Aida Sarkisianiin.

Shamloun runoja on käännetty muun muassa englanniksi, ranskaksi, saksaksi, venäjäksi, japaniksi ja ruotsiksi. Vuonna 1999 Shamlou sai ruotsalaisen Stig Dagermanin palkinnon.

Shamlou kuoli diabeteksen aiheuttamiin komplikaatioihin heinäkuussa 2000.

Lähteet
-------

* Iranin suurin runoilija Ahmad Shamlou on kuollut.  *Helsingin Sanomat*, 26.7.2000, s. B9.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Alankomaat
* Puola
	+ 2

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
**GAZ-51** on neuvostoliittolaisen GAZin valmistama kuorma-auto. Ajoneuvon prototyyppi valmistui jo ennen toista maailmansotaa ja sen sarjavalmistus alkoi vuonna 1946. GAZ-51:tä valmistettiin eri malleina aina vuoteen 1975 asti ja se oli tuotantomäärältään Neuvostoliiton yleisin kuorma-auto. Tavallisen mallin lisäksi ajoneuvoa valmistettiin nelivetoisena nimellä GAZ-63, jonka pohjalta suunniteltiin myös BTR-40-sotilasajoneuvo.

GAZ-51:tä valmistettiin Neuvostoliiton lisäksi lisenssillä Puolassa nimellä **Lublin-51**, Pohjois-Koreassa nimellä **Sungri-58** sekä Kiinassa nimellä **Yuejin NJ-130**.

Kuvagalleria
------------

* Puolassa lisenssillä valmistettu Lublin-51.Puolassa lisenssillä valmistettu Lublin-51.
* GAZ-51 valkovenäläisessä museossa.GAZ-51 valkovenäläisessä museossa.
* Virolainen sotilaskäytössä ollut GAZ-51.Virolainen sotilaskäytössä ollut GAZ-51.
* Ajoneuvo takaa.Ajoneuvo takaa.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **GAZ-51**.
* Kuvagalleria

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:GAZ-51
Nils Herlitz 1950
**Nils Herlitz** (7. elokuuta 1888 Tukholma – 9. helmikuuta 1978) oli ruotsalainen juristi ja poliitikko. 

Nils Herlitzin isä oli Karl Herlitz ja hänen veljensä Ivar Herlitz.

Vuosina 1927–1955 Herlitz toimi Tukholman yliopistossa valtiosääntöoikeuden ja hallinto-oikeuden professorina. Ruotsin parlamentin ensimmäisen kamarin jäsen hän oli vuosina 1939–1955. Herlitz oli mukana perustamassa Stads- och kommunhistoriska institutetia, jonka johtajana hän toimi 1919–1927. Hän oli jäsenenä Kuninkaallisessa tiedeakatemiassa ja Suomalaisessa tiedeakatemiassa.

Nils Herlitz on haudattu Djursholmin hautausmaalle.

Lähteet
-------

* *Sveriges dödbok 1947–2006, (CD-rom), Sveriges Släktforskarförbund*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Saksa
* Israel
* Yhdysvallat
* Ruotsi
* Alankomaat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Theodor Fischer** (19. joulukuuta 1888 – 1949) oli saksalainen kenraalimajuri toisen maailmansodan aikana. Hän oli syntynyt Stuhmissa Länsi-Preussissa. Hän liittyi keisarillisen Saksan armeijaan keväällä 1909 ja palveli 150. jalkaväkirykmentissä vuonna 1910. Ennen toista maailmansotaa hänet ylennettiin everstiluutnantiksi natsien valtaamassa Wehrmachtissa vuonna 1935, ja everstiksi 1. elokuuta 1938. Toisen maailmansodan alussa hän oli 328. jalkaväkirykmentin komentaja. Hänet ylennettiin kenraalimajuriksi 1. elokuuta 1942, ja hän oli Führer-divisioonan komentajana kesällä 1944. Hän osallistui Balkanilla taisteluun Titon partisaaneja vastaan, ja syyllistyi alueella julmuuksiin monien muiden saksalaiskomentajien tapaan. Hänet tuomittiin sodan jälkeen Belgradissa kuolemaan sotarikoksista ja teloitettiin vuonna 1949.

Aiheesta muualla
----------------

* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Henkilöt | 
* Deutsche Biographie

 |

 |
**The Pilot Innin rautatieasema** oli liikennepaikka kapearaiteisella Romney, Hythe and Dymchurch Railwayllä Kentin kreivikunnassa Englannissa. Se avattiin liikenteelle 24. toukokuuta 1928 yhtä aikaa rataosan New Romney – The Pilot Inn kanssa. Liikennepaikka nimettiin läheisen saman nimisen majatalon mukaan.

Asema ehti olla rautatien eteläinen pääteasema kolmen kuukauden ajan, kunnes rata Dungenessin rautatieasemalle valmistui elokuussa 1928. Tämän vuoksi sinne rakennettiin tilapäinen kolmioraide vetureiden kääntämistä paluumatkaa varten. Lipputoimistona toimi siirrettävä puinen koju. Kun rata Dungenessiin valmistui, alettiin The Pilot Innistä käyttää nimitystä Dungeness – Pilot myös matkalipuissa. Nimitys oli käytössä vain lyhyen aikaa, ja nimi The Pilot Inn otettiin uudelleen käyttöön.

Vuosi avaamisen jälkeen asemarakennukset valmistuivat, ja tilapäinen lipputoimisto siirrettiin pois. Liikennepaikalla oli lyhyt betoninen laituri, ja uusi valoisa asemarakennus sijaitsi ratalinjan länsipuolella. Asemarakennus oli käytössä kymmenen vuotta aina vuoteen 1939 saakka, jolloin The Pilot Inn muutettiin miehittämättömäksi seisakkeeksi.

Toisen maailmansodan jälkeen ratalinja New Romneystä Dungenessiin muutettiin yksiraiteiseksi. Jo tuolloin The Pilot Halt -nimellä tunnettu seisake oli ylisuuri liikennemääriin nähden, ja asemarakennusta käytettiin pääasiassa henkilökunnan majoitustilana. Rautatien vakituinen veturinkuljettaja George Barlow, joka oli palvellut rautatiellä yli 40 vuotta ja saanut ansioistaan British Empire Medalin, asettui asumaan asemalle vuonna 1947.

Asemarakennus purettiin vuonna 1967, ja seuraavana vuonna sinne rakennettiin samanlainen odotussuoja kuin seisakkeeksi alennetulle Laden rautatieasemalle. Junat pysähtyivät The Pilot Haltilla tarvittaessa aina vuoteen 1977 saakka, jolloin liikennepaikka lakkautettiin. Vuoteen 1983 saakka liikennepaikalla pysähtyi satunnaisesti eri ryhmien tilausjunia. Liikennepaikka oli listattuna vielä vuoden 1983 aikataulussa mutta ilman junien lähtöaikoja. Odotuskatos purettiin 1990-luvun puolivälissä, ja siitä ja aiemmasta asemarakennuksesta on jäljellä enää betoninen kivijalka.

Lähteet
-------

* Mitchell, V. and Smith, K. (1999) *Romneyrail: A journey through time on the Romney, Hythe & Dymchurch Railway*, Midhurst : Middleton Press, ISBN 1-901706-32-X
* Wolfe, C.S. (1976) *Historical guide to the Romney, Hythe & Dymchurch Light Railway*, New Romney : Romney, Hythe and Dymchurch Railway Association, ISBN 0-9505100-0-9
**Minna Mari Painilainen-Soon** (o.s. **Painilainen**, s. 12. heinäkuuta 1964 Turku) on suomalainen, Turun Urheiluliittoa edustanut pikajuoksija.

Painilainen-Soon kuului Suomen 4 × 100 metrin viestijuoksujoukkueeseen, joka karsiutui alkuerissä Barcelonan olympialaisissa 1992. Tokion MM-kilpailuissa 1991 hän kuului välierissä Suomen-ennätysajalla 43,73 s karsiutuneeseen pikaviestijoukkueeseen. Hän edusti Suomea viidessä maaottelussa.

Painilainen-Soon voitti Suomen-mestaruuden 4 × 100 metrin viestijuoksussa vuosina 1990, 1991 ja 1992. Hän saavutti viestissä SM-pronssia vuonna 1988. Henkilökohtaisen SM-mitalin hän saavutti 100 metrin juoksussa kahdesti: hopeaa vuonna 1988 ja pronssia vuonna 1991. Turun Urheiluliiton joukkueessa hän juoksi 4 × 100 metrillä seurajoukkueiden Suomen-ennätyksen 45,57 s.

Ammatiltaan Minna Painilainen-Soon on peruskoulun maantiedon ja biologian lehtori.

Henkilökohtaiset ennätykset
---------------------------

* 100 metriä: 11,65 (1992)
* 200 metriä: 24,21 (1991)

Lähteet
-------

* Siukonen, Markku: *Urheilukunniamme puolustajat – Suomen olympiaedustajat 1906–2000*, s. 238. Graface Jyväskylä, 2001. ISBN 951-98673-1-7.

Aiheesta muualla
----------------

* Minna Painilainen-Soon Tilastopaja (vaatii kirjautumisen, maksullinen palvelu).

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
Nikolai Budarin ISS-avaruusasemalla.
**Nikolai Mihailovitš Budarin** (ven. Николай Михайлович Бударин, s. 29. huhtikuuta 1953 Kirjassa, Neuvostoliitossa) on venäläinen kosmonautti.

Hänet valittiin kosmonauttikoulutukseen 25. tammikuuta 1989. 

Hän lensi NASAn STS-71-sukkulalennolla vuonna 27. kesäkuuta 1995 ja Venäjän avaruusjärjestön Sojuz TM-27-lennolla vuonna 1998.

Hän lensi 25. marraskuuta 2002 NASAn avaruussukkulan (lento STS-113 kyydissä) ISS-avaruusasemalle sen kolmanteen miehistöön kuuluvana. Hän palasi maahan 4. toukokuuta 2003 Sojuz TMA-1-aluksella. 

Budarin on viettänyt 444 päivää, 1 tunnin ja 25 minuuttia avaruudessa. Hän on tehnyt yhteensä 44 tuntia 25 minuuttia työtä avaruusaluksen ulkopuolella (EVA) kahdeksalla eri kerralla.

Aiheesta muualla
----------------

* spacefacts.de: Biografie
* NASA-Biografie

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |

 |
Isabella Colbran
**Isabella Colbran** (2. helmikuuta 1785 Madrid, Espanja – 7. lokakuuta 1845 Bologna, Italia) oli espanjalainen koloratuurisopraano. Colbran oli naimisissa säveltäjä Gioacchino Rossinin kanssa.

Napolin Teatro di San Carlo oli merkittävä oopperatalo 1800-luvun alun Italiassa, ja sen primadonna oli espanjalainen Isabella Cobran. Hän oli paitsi yleisön, myös Napolin kuninkaan suosiossa. Hänellä oli sitä paitsi suhde teatterin impressaariin Domenico Barbaiaan. Barbaia tilasi Gioacchino Rossinilta oopperoita heille esitettäväksi. Kun Isabellan suosio oli huipussaan Rossini sävelsi erityisesti häntä ajatellen oopperan *Elisabetta, Regina d'Inghilterra* nimiosan. Rossinin seuraava ooppera oli *Otello, ossia il Moro di Venezia*, mutta pian sen jälkeen Isabellan äänessä alkoi kuulua rasitus. Hän jatkoi kuitenkin uraansa ja lauloi Rossinin sävellyksiä.

Isabella hylkäsi lopulta Barbaian, ja hän ja Rossini avioituivat 1822. Isabellan ääniongelmat jatkuivat, ja hän päätti vetäytyä näyttämöltä. Rossini sävelsi vielä ennen kuin hänkin luopui säveltäjän urasta 1829. Sävellyksistä yksikään ei ollut Colbrania varten. Lopulta he erosivat 1837, mutta Rossini huolehti hänen elatuksestaan hänen kuolemaansa asti. Rossini piti häntä aina yhtenä sävellystensä loistavimmista tulkitsijoista.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Suomi (KANTO)
* Yhdysvallat

 |
|  |
| Taiteenala | 
* MusicBrainz

 |
|  |
| Henkilöt | 
* Italian People
* Deutsche Biographie

 |
|  |
| Muut | 
* Europeana
* RISM
* SNAC

 |

 |
**Carla Werden Overbeck** (s. 9. toukokuuta 1968 Pasadena, Kalifornia, Yhdysvallat) on yhdysvaltalainen uransa päättänyt jalkapalloilija, joka pelasi puolustajana. Overbeck toimi urallaan Yhdysvaltain naisten jalkapallomaajoukkueen pitkäaikaisena kapteenina. Hän toimii nykyisin Duke Blue Devils-yliopistojoukkueen apuvalmentajana, ja on toiminut tehtävässä vuodesta 1992 lähtien. Overbeck on National Soccer Hall of Famen jäsen, johon hänet valittiin vuonna 2006.

Varhaiset vaiheet
-----------------

Overbeck syntyi 9. toukokuuta 1968 Kalifornian Pasadenassa. Hän kasvoi Richardsonissa Texasissa, jossa hän meni opiskelemaan paikalliseen high schooliin. Overbeck aloitti jalkapalloilun 11-vuotiaana Dallas Sting-joukkueessa. Joukkueen riveissä hän voitti kaksi kansainvälisen tason mestaruutta.

### Yliopistojalkapallo

Overbeck pelasi vuodet 1986–1989 Chapel Hillin Pohjois-Carolinan yliopistossa North Carolina Tar Heels-joukkueen paidassa. Hän voitti seuran riveissä NCAAn naisten jalkapallon mestaruuskilpailut jokaisena neljänä kautenaan. Niiden kausien aikana Tar Heels pelasi 95 ottelua joista saldo 89-0-6.

Peliura
-------

### Seuraura

Vuonna 2001 Overbeck debytoi ammattilaistasolla Women's United Soccer Association-seura Carolina Couragessa. 

### Maajoukkueura

Overbeck debytoi Yhdysvaltain naisten jalkapallomaajoukkueessa 1. kesäkuuta 1988 Japania vastaan. Hän kuului maajoukkueeseen, joka voitti historian ensimmäiset jalkapallon naisten MM-kilpailut vuonna 1991. Kesäolympialaisissa 1996 Georgiassa Overbeck saavutti ensimmäisen olympiakultansa USAn joukkueessa, ja pelasi kilpailun finaalissa 100. maaottelunsa. Vuonna 1998, kun Hyvän tahdon kisat pidettiin New Yorkissa, Overbeck toimi Yhdysvaltain kultajoukkueen kapteenina. Jalkapallon naisten MM-kilpailuista 1999, jotka pidettiin Yhdysvalloissa, tuli kotijoukkueelle sekä Overbeckille toinen maailmanmestaruus.

Overbeck ilmoitti lopettavansa kansainvälisen peliuransa vuoden 2000 kesäolympialaisten jälkeen, joissa hän Yhdysvaltain joukkueessa saavutti olympiakultaa.

Muuta
-----

Overbeckilla todettiin vuoden 1999 lopussa Basedowin tauti.

Lähteet
-------

1. ↑  Carla Overbeck Bio, Stats, and Results *Olympics at Sports-Reference.com*.  Arkistoitu 30.10.2013. Viitattu 21.4.2019. (englanniksi)
2. ↑  Carla Overbeck Bio *goduke.com*.  Arkistoitu 29.7.2019. Viitattu 21.4.2019. (englanniksi)
3. 1 2 3 4  Carla Overbeck – NC Soccer Hall of Fame *ncsoccerhalloffame.com*.  Arkistoitu 21.4.2019. Viitattu 21.4.2019. (englanniksi)
4. ↑  Carla Overbeck *North Carolina Sports Hall of Fame*. Viitattu 21.4.2019. (englanniksi)[vanhentunut linkki]

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Carla Overbeck
Rabia Basralainen jauhamassa viljaa Persialaisen sanakirjan kuvassa.
**Rābiʿa al-ʿAdawiyya al-Qaysiyya** (arab. رابعة العدوية القيسية‎‎; s. vuosien 714 ja 718 välillä Basra – k. 801 Basra) oli islamilainen mystikko ja pyhimys, jota pidetään yhtenä ensimmäisistä suufilaisista. Rabia syntyi nykyisen Irakin alueella Basrassa, jonka vuoksi häntä kutsutaan **Rabia Basralaiseksi**. Hän syntyi perheensä neljäntenä lapsena, jonka vuoksi hän sai nimen Rabi'a, neljäs.

Elämä
-----

Rabia syntyi Qais-heimoon kuuluvaan perheeseen, joka oli hyvin köyhä. Rabian isän kuoltua nälänhätä koetteli hänen kotiseutuaan, jonka myötä Rabia joutui eroon perheestään. Tämän jälkeen hän matkusti karavaanissa, joka ryöstettiin. Ryöstön yhteydessä Rabia kaapattiin ja myytiin orjaksi. Eräänä yönä Rabian isäntä näki orjansa rukoilemassa valo ympärillään. Hän vaikuttui rukouksesta ja päätti vapauttaa Rabian orjuudesta. Rabia vetäytyi rukoilemaan yksinään aavikolle ja ryhtyi askeetikoksi. Hän sai ajan mittaan suuren joukon seuraajia.

Rabian elämästä tiedetään vain vähän, eikä hän jättänyt jälkeensä yhtään kirjallista tuotosta. Faridaddin Attar on aiempiin lähteisiin perustuen dokumentoinut Rabian varhaista elämää.

Lähteet
-------

1. ↑  Cornell, Rkia Elaroui: *Rabi‘a from Narrative to Myth: The Many Faces of Islam's Most Famous Woman Saint Rabi'a al-'Adawiyya*. Oneworld Publications, 2019.
2. ↑  Hanif, N.: "Basri, Hazrat Rabia al-Adwiyya", *Biographical Encyclopaedia of Sufis (Central Asia & Middle East)*, s. 108–110. New Delhi: Sarup & Sons, 2002. (englanniksi)
3. 1 2  Hijazi, Tariq Abu: Rabia Basri: A role model for all Muslim women *islam.ru*.  14.4.2012. Viitattu 21.4.2019. (englanniksi)
4. ↑  Mesdaghi, Batoul: She’s the Most Famous Sufi Woman In The World: Meet Rabia al-Adawiyya *Mvslim*.  18.1.2019. Viitattu 21.4.2019. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Ruotsi
* Tšekki
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef
* İslâm Ansiklopedisi

 |

 |
Valentin Alberti
**Valentin Alberti** (1635-1697) oli ortodoksi-luterilainen filosofi ja teologi Sleesiasta.

Hän puolusti luterilaista ortodoksiaa luonnonoikeutta kannattaneita Hugo Grotiusta, Samuel von Pufendorfia ja Christian Thomasiusta vastaan ja oli tunnettu aktiivisesta roomalaiskatolisuuden vastaisesta polemiikistaan.

Alberti aloitti opintonsa Leipzigin yliopistossa vuonna 1653, tullen maisteriksi 1656. Vuonna 1663 hän oli jo logiikan ja metafysiikan professori ja vuonna 1672 hänestä tuli myös teologian apulaisprofessori.

Vuonna 1665 hän avioitui Leipzigin kaupungintuomari Johannis Preibisin tyttären kanssa.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola
* Vatikaani

 |
|  |
| Tieteilijät | 
* Mathematics Genealogy Project

 |
|  |
| Henkilöt | 
* Deutsche Biographie

 |

 |
Noël Godin 2003 (kameraan katsova henkilö vasemmalla)
**Noël Godin** (s. 13. syyskuuta 1945) on belgialainen kirjailija, kriitikko ja näyttelijä, joka tunnetaan erityisesti maailmanvaikuttajien kakutuksista. Godin kakkusisseineen sai laajalti huomiota ympäri maapallon kakuttaessaan Microsoftin toisen perustajan Bill Gatesin Brysselissä 1998. Godin on ilmoittanut tavoitteekseen kakuttaa mahdollisimman monta tunnettua vaikuttajaa.

Godinin ensimmäiseksi uhriksi joutui ranskalainen kirjailija Marguerite Duras. Tämän jälkeen Godin on kakuttanut ryhmineen useita muita tunnettuja henkilöitä, joita ovat muun muassa koreografi Maurice Bejart, ranskalainen televisioankkuri Patrick Poivre d'Arvor, ranskalainen poliitikko Nicolas Sarkozy ja elokuvaohjaaja Jean-Luc Godard. Godinin uhriksi on toistuvasti joutunut ranskalainen Bernard-Henri Lévy.

Godin, joka tunnetaan myös salanimellä Georges Le Gloupier, on innostanut monia henkilöitä ympäri maapallon kakuttamaan kuuluisia henkilöitä. Godinin "kakkusisseihin" kuuluu lukuisa joukko ihmisiä. Esimerkiksi Bill Gatesin kakutukseen osallistui 32 henkilöä.

Godin tunnetaan myös näyttelijänä ja kirjailijana.

Aiheesta muualla
----------------

* Ylen Elävä arkisto: Kakutuksella kerätään huomiota
* Pie Throwin' Man: Fighting the power with cream tartlets (englanniksi)
* Pie-throwing anarchist Noel Godin of Brussels (Arkistoitu – Internet Archive) (englanniksi)
* He Plasters Paris' Elite With Cream Pies (Arkistoitu – Internet Archive) (englanniksi)
* Noël Godin Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Alankomaat

 |
|  |
| Henkilöt | 
* Deutsche Synchronkartei

 |
|  |
| Muut | 
* Europeana
* IdRef

 |

 |
Kate Havnevik

**Kate Havnevik** on norjalainen laulaja ja lauluntekijä Oslosta.

Ura
---

Havnevik alkoi 14-vuotiaana soittaa punkyhtyeessä, joka esiintyi Oslon laittomassa*selvennä* Blitz-klubissa. 19-vuotiaana hän muutti isänsä kotimaahan Englantiin opiskelemaan musiikkia ja säveltämistä Liverpoolissa, kunnes muutti Lontooseen. Siellä hän valmisteli tulevaa albumiaan apunaan monia tuottajia mukaan lukien Marius De Vires, Lamb-yhtyeen basisti Jon Thorne ja Guy Sigsworth, joka aiemmin oli työskennellyt mm. Björkin, Imogen Heapin, Madonnan ja Britney Spearsin kanssa. 

Sigsworthin kanssa Havnevik teki kappaleita Melankton-esikoisalbumilleen. Melankton tarkoittaa *mustaa ruusua*. Nimen idean hän sai sen tekemisvaiheessa lukemastaan kirjasta, jossa oli samanniminen hahmo. Albumi julkaistiin Norjassa huhtikuussa 2006, Isossa-Britanniassa lokakuussa 2006 ja Yhdysvalloissa maaliskuussa 2007, jolloin se myös pääsi myyntiin Applen iTunes-verkkomusiikkikauppaan. Havnevikin kappaleita on ollut mukana myös sarjoissa Greyn Anatomia sekä O.C..

Soolouransa lisäksi Havnevik laulaa Röyksopp-yhtyeen naissolistiosuudet yhdessä Karin Dreijer Anderssonin kanssa. Sen lisäksi hän tekee kappaleita muille yhtyeille, ja lauloi taustaosuudet Britney Spearsin singlellä Someday (I will Understand), jonka Guy Sigsworth tuotti.

Aiheesta muualla
----------------

* Viralliset sivut
* Havnevik MySpacessa
* epäviralliset sivusto (Arkistoitu – Internet Archive)
**Edith Dorothy Holman** (18. heinäkuuta 1883 Kilburn, Lontoo, Englanti – 8. huhtikuuta 1968 Brent, Lontoo, Englanti) oli brittiläinen oikeakätinen tennispelaaja. Vuoden 1920 kesäolympialaisissa Holman saavutti olympiahopeaa sekä tenniksen naisten kaksinpelistä että tenniksen naisten nelinpelistä. Samoissa olympialaisissa hän kilpaili myös tenniksen sekanelinpelissä Gordon Lowen parina, mutta he putosivat jo ensimmäisellä kierroksella. Holman osallistui myös monesti Wimbledonin tennisturnauksen kaksinpelisarjaan, mutta ei yltänyt semifinaaleja parempaan sijoitukseen.

Lähteet
-------

1. ↑  Dorothy Holman Bio, Stats, and Results *Olympics at Sports-Reference.com*.  Arkistoitu 7.1.2011. Viitattu 25.4.2019. (englanniksi)
2. ↑  Dorothy Holman Olympic medals and stats *web.archive.org*.  30.9.2007.  Arkistoitu 30.9.2007. Viitattu 25.4.2019.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.